कहा- असित मोदी हाथ जोड़कर माफी मांगे..उसने मेरी प्रतिष्ठा को ठेस पहुंचाई
; TMKOC Producer Asit Kumarr Modi sexual harassment case. तारक मेहता का उल्टा चश्मा में रोशन भाभी के किरदार से फेमस हुई एक्ट्रेस जेनिफर मिस्त्री इन दिनों काफी चर्चा में हैं। उन्होंने शो के प्रोड्यूसर असित कुमार मोदी पर सेक्सुअल हैरेसमेंट का केस किया है
तारक मेहता का उल्टा चश्मा में रोशन भाभी के किरदार से फेमस हुई एक्ट्रेस जेनिफर मिस्त्री इन दिनों काफी चर्चा में हैं। उन्होंने शो के प्रोड्यूसर असित कुमार मोदी पर सेक्शुअल हैरेसमेंट का केस किया है। अब एक रिसेंट इंटरव्यू में उन्होंने कहा कि वे ये सब पैसों के लिए नहीं कर रही हैं।
जेनिफर ने कहा कि उन्हें पैसों का लालच नहीं है, वे बस इतना चाहती हैं कि असित मोदी उनसे हाथ जोड़कर माफी मांगे। जेनिफर ने कहा कि उनकी प्रतिष्ठा को ठेस पहुंची है, और ये तभी सही हो सकता है कि जब शो के प्रोड्यूसर उनके सामने आकर माफी मांगे।
'असित ने मौखिक रूप से उत्पीड़न किया, फिजिकल रिलेशन जैसी कोई बात नहीं है'
जेनिफर ने ANI से बात करते हुए कहा, 'मैं ये सब पैसों के लालच के लिए नहीं कर रही, बल्कि सत्य और जीत के लिए कर रही है। उन्हें (असित मोदी) ये स्वीकार करना पड़ेगा कि उन्होंने मेरे साथ गलत किया है।'
जेनिफर ने इस इंटरव्यू में एक बात साफ करते हुए कहा कि असित ने उनके साथ सिर्फ मौखिक रूप से उत्पीड़न किया है। जेनिफर ने आगे कहा- कुछ बातें ऐसी सुनने को मिल रही हैं कि असित ने मेरे साथ फिजिकल रिलेशन बनाया है, ऐसा बिल्कुल नहीं है। उन्होंने सिर्फ बातों के जरिए मेरा उत्पीड़न किया है।
मौखिक यौन उत्पीड़न क्या है, पहले ये समझिए
अगर कोई व्यक्ति किसी महिला के ऊपर भद्दे कमेंट करता है, या उसे अपने साथ रिलेशन बनाने के लिए दबाव डालता है तो वो वर्बल सेक्शुअल हैरेसमेंट (मौखिक यौन उत्पीड़न) की कैटेगरी में आता है।
कोई व्यक्ति किसी महिला के साथ शारीरिक रूप से जबरदस्ती करता है सिर्फ यही सेक्शुअल हैरेसमेंट की कैटेगरी में नहीं आता। बल्कि फिजिकल रिलेशन की डिमांड करना, अश्लील हरकतें करना, छींटाकशी करना, लालच देकर यौन संबंधों की बात करना..ये सभी मौखिक यौन उत्पीड़न के तहत आने वाले अपराध हैं।
'मंदार मेरे दोस्त थे, उनसे मुझे सबसे ज्यादा उम्मीद थी'
जेनिफर ने कुछ दिन पहले शो के अपने को-एक्टर मंदार चंदावरकर पर निशाना साधा था। अब एक दूसरे इंटरव्यू में उन्होंने ईटाइम्स से बात करते हुए कहा, 'मुझे पता है कि प्रोडक्शन टीम मेरे सपोर्ट में कभी नहीं बात करेगा। वे हमेशा प्रोडक्शन हाउस को ही सपोर्ट करेंगे, लेकिन मुझे निराशा मंदार से है।
वे शो मे मेरे सबसे अच्छे दोस्त थे। उनके बर्थडे पर मैं हर साल इंस्टाग्राम पर बधाई देती हूं। वो आज कह रहे हैं कि मुझे नहीं पता है कि जेनिफर ये सब क्यों कह रही हैं। उन्हें मेरे बारे में हर एक चीज पता है, उन्हें ये भी पता है कि मेरे साथ वहां क्या हुआ। वे बस इसे मान नहीं रहे हैं।
मंदार ने 6 बार कॉल करके कहा- केस मत करो
जेनिफर ने आगे कहा, '4 अप्रैल को मैंने सोहेल रहमानी को वॉट्सऐप पर अपनी शिकायत की कॉपी भेजी थी। इसके बाद मंदार पहले शख्स थे जिन्होंने मुझे कॉल किया। उन्होंने मुझसे कहा कि मैंने सुना है कि तुम सेक्शुअल हैरेसमेंट का केस करने जा रही हो..तुम ये सब क्यों रही हो। उस दिन उन्होंने मुझे 6 बार कॉल किया।
मैंने उनसे कहा कि अगर आप मेरे सपोर्ट में खड़े नहीं रह सकते, तो इस मैटर से दूर रहिए। उन्होंने मुझसे कहा कि शो के बारे में तो सोचो। मैंने कहा कि शो चलता रहे, मुझे इससे कोई दिक्कत नहीं है, लेकिन अब मैं पीछे नहीं हटूंगी।
टीवी एक्टर ने कहा- 15 साल से कहां थीं जेनिफर
वहीं दूसरी तरफ सीरियल ‘द‍िल म‍िल गए’ फेम एक्टर पंकित ठक्‍कर ने जेन‍िफर पर ही निशाना साधा है। न्यूज 18 की रिपोर्ट के मुताबिक, उन्होंने कहा कि सेक्शुअल हैरेसमेंट जैसे सीरियस मैटर पर वे 15 साल से चुप क्यों थीं।
उन्होंने कहा, 'मैं असित मोदी के साथ खड़ा हूं और लोगों से अपील करता हूं कि वे भी उनका साथ दें।' पंकित ने कहा कि जेन‍िफर इस शो में 15 सालों से काम कर रही हैं। उन्होंने अपनी प्रेग्‍नेंसी के लिए शो से 3 साल का ब्रेक भी लिया था। अब उन्होंने अचानक शो की शूटिंग बंद कर दी। अगर उन्हें दिक्कत थी, तो वे इतने दिनों से क्या कर रही थीं।
अब जेनिफर ने असित पर क्या आरोप लगाए हैं, पूरा मामला समझिए
दैनिक भास्कर से बातचीत के दौरान जेनिफर मिस्त्री ने असित पर आरोप लगाते हुए कहा है कि वे कई सालों से उनके साथ बुरा बर्ताव करते आए हैं। उन्होंने कहा, 'ये सिलसिला 2019 से चल रहा है। हम शूटिंग के लिए सिंगापुर गए थे। उस वक्त असित बार-बार मेरे साथ बदतमीजी कर रहे थे। वो मुझे बार-बार कॉल कर अपने कमरे में बुलाते थे, जब मैं मना करती थीं तो कहते थे कि मजाक कर रहे हैं, लेकिन वो ऐसा लगातार कर रहे थे।
एक्ट्रेस ने बताया कि सालों से उनके साथ सेट पर बुरा बर्ताव किया जा रहा है। असित उन्हें बार-बार कमरे में बुलाते थे और आपत्तिजनक मैसेज भी भेजते थे। असित की हरकतों से परेशान होकर जेनिफर ने शो छोड़ दिया है और प्रोड्यूसर को लीगल नोटिस भेजा है। जेनिफर शो में रोशन सिंह सोढ़ी का रोल प्ले कर रही थीं।
मेरे होठों की तारीफ करते थे, मैसेज भेजते थे
जेनिफर ने आगे कहा, 'वो (असित मोदी) सबके सामने बैठकर मेरे होठों की तारीफ करते थे, जो मुझे पसंद नहीं था। वो मुझे पर्सनल मैसेज भेजते थे, जिन्हें मैं लगातार इग्नोर करती थी। वो मुझे इनडायरेक्ट अप्रोच कर रहे थे। मेरी सालगिरह के अगले दिन उन्होंने मुझे कॉल करके कहा कि अब तो सालगिरह भी खत्म हो गई अब तो कमरे में आ जाओ। मुझे ये सब सुनकर बहुत बुरा लगता था और मैं काफी रोती भी थी।'
